पुलिस के मुताबिक यह तो स्पष्ट हो चुका है कि भय्यू महाराज नकदी की समस्या से जूझ रहे थे। हालांकि उनके पास करोड़ों की जमीन और मकान थे। इस राज से सेवादार विनायक, अमोल चव्हाण, मनमीत अरोरा, मनोहर सोनी और शेखर वाकिफ हैं लेकिन एक भी व्यक्ति भय्यू महाराज के कारोबार, निवेश और खरीदारी की जानकारी देने को तैयार नहीं है। पुलिस सीए प्रमोद चोपड़ा, वकील राजा बड़जात्या सहित अन्य लोगों की गोपनीय जांच कर अपने स्तर पर छानबीन में जुटी हुई है।